ARTIKEL TEKST VEDR OPLÆG TIL FINANSLOV 2012


FINANSLOVSFORSLAG: NYE REGLER FOR PENSION OG SUNDHEDSFORSIKRINGER
Der er fremsat lovforslag om Finanslov 2012, som forventes vedtaget inden jul. I finanslovsforslaget foreslås det, at
· loftet for fradragsberettigede indbetalinger til ratepension og ophørende livrenter nedsættes fra årligt 100.000 kr. til 50.000 kr.
· skattefriheden for sundhedsforsikringer afskaffes

· efterlønsreglerne ændres, jf. den aftale der blev lavet tidligere på året

Alle detaljer er ikke på plads endnu, bl.a. fordi nogle af reglerne først udmøntes i en eller flere bekendtgørelser i starten af det nye år.
Årligt fradragsloft på 50.000 kr. for ratepension

I PFA er ratepensioner som udgangspunkt skruet sådan sammen, at indbetalingerne sker op til det enhver tid gældende loft. Det betyder, at de, der indbetaler mere end 50.000 kroner til deres ratepension om året, vil få restbeløbet indbetalt på en livspension (livsvarig livrente). Nedsættelsen af loftet til ratepension får betydning for en stor del af befolkningen, men der kan fortsat indbetales uden begrænsning til en livspension. Man kan fortsat vælge at indbetale til en kapitalpension, men dette er typisk ikke skattemæssigt optimalt, hvis man betaler topskat.
For ganske mange har ændringen en mindre praktisk betydning. Typisk spares der nemlig op på en rate- og/eller kapitalpension, men mange vælger at ændre dette på pensionstidspunktet, så pensionen strækker sig over en længere årrække. Faktum er nemlig, at vi lever længere, og vi er samtidig mere raske i vores alderdom. Derfor er det fornuftigt at få tilpasset pensionen og udbetalingsperioden, så der er penge til hele alderdommen.

Men de tre forskellige pensionstyper har man fortsat mulighed for at få en pension, der passer til ens liv. En større pension i de første 10-15 år, hvor man er rask og rørig og en lavere pension i de sidste år, hvor man måske er knap så aktiv.
Livspension og ratepension går fint hånd i hånd. Valget behøver ikke være et enten eller. I PFA anbefaler vi derfor vores kunder at spare op til pension på både en livspension og en ratepension eventuelt suppleret med en kapitalpension.

Skattefrihed for sundhedsforsikringer afskaffes

Regeringen foreslår også at afskaffe skattefriheden for arbejdsgiverbetalte sundhedsforsikringer. Hvis forslaget vedtages får det betydning for den enkelte, da man så skal beskattes af prisen på PFA Helbredssikring. Beløbet afhænger af, hvor meget forsikringen koster, men for de fleste PFA kunder vil beløbet, der skal betales i skat, ligge mellem 60 og 90 kr. om måneden.
Efterløn

Lovforslaget om at gennemføre efterlønsreformen er fremsat i overensstemmelse med den aftale, der er blevet lavet tidligere på året. Den går i hovedtræk ud på at:

· Efterlønsperioden nedsættes fra 5 til 3 år

· Efterlønsydelsen hæves til dagpengeniveau, som er ca. 200.000 kr. om året
· Skærpet modregning af pensionsformuen i efterlønnen

· Fortsat mulighed for optjening af skattefri præmie i tre år - ca. 143.000 kr. bevares
· Reformen gælder fuldt ud for personer født i andet halvår af 1959 og frem. For ældre gælder der overgangsregler.
Det bliver muligt at få udbetalt efterlønsbidraget skattefrit fra den 2. april 2012 og seks måneder frem. Alternativt kan pengene overføres til en pensionsordning. 

Følg med og bliv opdateret via pfa.dk eller på Facebook, hvor der er mulighed for at stille spørgsmål og følge i pensionsemner. Hvis du har spørgsmål eller brug for rådgivning, er du velkommen til at kontakte PFA Rådgivningscenter 70 12 50 00.






